./data/phi0426/phi001/phi0426.phi001.perseus-lat1.xml
Anonymous
Petreius et Cn  Piso eum equitibus Numidis M DC1 electis peditatuque eiusdem generis satis grandi ex itinere recta subsidio suis occurrunt  Atque hostes suis ex terrore firmatis rursusque renovatis animis legionarios conversis equitibus recipientes novissimos adoriri et impedire coeperunt quo minus se in castra reciperent  Hac re animadversa Caesar iubet signa converti et medio campo redintegrari proelium  Cum ab hostibus eodem modo pugnaretur nec comminus ad manus rediretur Caesarisque equites iumenta ex nausea recenti, siti, languore, paucitate, vulneribus defatigata ad in-sequendum hostem perseverandumque cursum tar-diora haberent dicique pars exigua iam reliqua esset, cohortibus equitibusque circumdatis cohortatur ut uno ictu contenderem^ neque remitterent, donec ultra ultimos collis hostis reppulissent atque eorum essent potiti  Itaque signo dato eum iam hostes languide tela neglegenterque mitterent, subito immittit cohortis turmasque suorum atque puncto temporis hostibus nullo negotio campo pulsis post collemque deiectis nacti locum atque ibi paulisper commorati, ita uti erant instructi leniter se ad suas recipiunt munitiones  Itemque adversarii male accepti tum demum se ad sua praesidia contulerunt